
► Di 13'ê Tîrmeha 2009'an de, 20 sal bi ser teror 
û şehîdkirina rêberê navdar yê gelê Kurd û 
Sekreterê Giştî yê PDKÎ, Dr. Ebdulrehman 
Qasimlo û hevalên wî li Viyena Otrîşê bi destê 
terorîstên cinayetkar ên Komara Îslamî a îranê 
derbas dibe. Dr. Qasimlo û kekê Ebdula Qadirî 
Azer bi armanca gotûbêj bona çareserkirina 
aştîxwazane a doza berheq û demokratîk ya 
Kurd li îranê çûbûn Viyenayê ku bi destê 
nûnerên şandî yên rejîma Îslamî a îranê hatin 
teror û şehîdkirin. Heta niha bikujên wê cinayetê 
neketine destê dad û edaletê û her wê demê 
dewlet û Polîsê wî çaxî yê Avustryayê bêy tu 
lêpirsîn û lêkolînekê ji wan bo Tehranê hatin 
şandin!!! û dosyaya vê cinayeta nemirovane bi 
dijî wî rêberê mezin yê Kurd hêj neketiye ser 
maseya dadgehê. Belge û dokumentên vê 
kiryara cinayetkarane a terorîstên Komara Îslamî 
roj bi roj zêdetir kifş û eşkere dibin. Bi taybet vê 
mehê eşkere bû ku Ehmedînejad yek ji wan 
kesan bûye ku çekên vê kiryara terorîstî kirîne û 
di wê cinayetê de dest hebûye. 

Bi hilkevta 20'emîn salvegera terorkirina rêberê 
navdar yê Kurd, Dr. Ebdulrehman Qasimlo û 
hevalên wî, Desteya Rêveber ya rêzgirtin ji Şehîd 
Dr. Qasimlo, daxuyaniyek bo raya giştî û xelkê 
Rojhilatê Kurdistanê belav kiriye û tê de daxwaz 
hatiye kirin ku bi lidarxistianna girevek giştî a 
nerazîbûnê di awa û şeklên aştîxwazane û sivîl 
de rêzê li rêberê xwe yê navdar bigirin û her 
wiha siyaseta terorîstperwerane ya rejîma 
Komara Îslamî mehkûm û şermezar bikin. 


Agahiyên berfirehtir di rûpela 6 a vê 
hejmara Agirî de... 

SIYASÎ 


Agirî 


Daxuyaniya Deftera Siyasî ya PDKÎ Ji Bo Piştgirî 
Ji Serhildana Xelkê îranê 


H evwelatiyên hêja! 

Xelkê xebatkar yê 

Kurdistanê! 

Kom û komeleyên mirovhez! 

Her weke hûn haydar in, piştî 
ragihandina encama bi nav hilbijartina 
dehemîn gerra Serok Komariyê di roja 
22'ê Cozerdana 1388'an a Rojî 
(12.06.2009) li îranê û diyarîkirina 
mohreyekî dilxwazê Weliyê Feqîh û dar 
û destekên wî, pêleke nerazîbûnê li 
seranserê îranê û li deveyî welêt dest 
pê kiriye û li Tehran û bajarên mezin 
yên din ên îranê, xelkê nerazî rijiyane 
ser rê û şeqaman û bi dana dirûşmên 
cur bi cur, rewayî û berheqbûna vê bi 
nav hilbijartinê xistin bin pirsê. 

PDKÎ berî destpêkirina vê şanosaziyê, 
di daxuyaniyeke fermî de bi 
şirovekirina hûr û kûr, ev bi nav 
hilbijartine baykut kir û daxwaz ji 
civatên xelkê kir, di vê şanogeriyê de 
beşdariyê nekin, ji ber ku azmûna 
rejîma Komara Îslamî ya îranê û 
qanûnên paşverû yên sîstema Wilayeta 
Feqîh nîşan daye ku herî kêm nirx û 
biha bi dengê xelkê û vîn û îradeya gel 
ji aliyê vê tê dayîn Rastbûna vê 
helwêsta durust hate cî û careke din di 
vê bi nav hilbijartinêde berbijarê 
dilxwaz ê Weliyê Feqîh hate îlankirin. 
Berendamek ku di terorkirina rêberê 
navdar yê Kurd Dr. Qasimlo de dest 
hebûye û careke din dosyaya wê terorê 
yê bûye basa kom û komeleyên 
navneteweyî. Encama vê bi nav 
hilbijartinê bo me tişteke çavnihêrkirî 
bû, çunkî bi baweriya me, hilbijartinek 
bi wateya hilbijartinê nehatiye kirin û 
ne tu yek ji berendaman di axavtin û 
bernameyên xwe de ji bo gelê Kurd û 
neteweyên din ên îranê tiştek bingehîn 
bas kirine û ne ew sîsteme keys û 
derfeta çareserkirina pirsgirêkên 
sereke û bingehîn ji rêya gotûbêjê re 
dide, heta ku ji rêya hilbijartinê ve jî 
xelkê di birêvebirina welat de beşdar 
bike. 

Encama vê siyaseta hişk û girtî a 
rejîmê ku civatên xelkê wiha lê bêzar 
bûne û ji derfetekê digerin ku kerb û 



bêzariya xwe ji vê rejîmê bidin 
xuyakirin, liv û tevgera giştî a xelkê ku 
di van çend rojane de dest pê kiriye, 
her ji ber vê rastiyê ye ku ji bo rejîma 
Komara Îslamî, dengê xelkê girîng 
nîne, bang û hawara xelkê jî bi vî 
awayî bersiv dide ku em di şeqaman 
de dibînin û di ragihandinên giştî ên 
cîhanî de jî hate belavkirin û hate 
nîşandan ku hêzên serkutker û 
cinayetkar bi fermana Weliyê Feqîh 
çawa yê ketine canê xelkê û 
bêrehmane xelkê qir dikin û keç û 
xortên wî welatî weke dîktatorên berî 
xwe şehîd dikin û rapêçî girtîgehên 
xwe dikin, nemaze piştî gefxwarinên 
Xameneyî di nimêja înê a Tehranê di 
roja 19'ê Hezîrana 2009'an de, xelk ji 
gefên wî netirsiyan û xwenîşandana 
xwe domandin û bi vî awayî rejîma 
Wilayeta Feqîh û xelkê azadîxwaz bi 
tevahî li hemberî hev sekinîn. 

PDKÎ her weke berê helwêsta xwe 
ragihandiye, di vê rewşa hesas de 
careke din, helwêsta siyasî a xwe 
derheq van xwenîşandanane îlan dike 
û serkut û qirkirina bêrehmane a xelkê 
azadîxwaz yê welatê me ji aliyê hêzên 
rejîma Komara Îslamî a îranê ve bi 
tundî mehkûm û şermezar dike. Ji wan 
siyaset, dirûşm û helwestane jî 
piştevaniyê dike ku di xizmeta cihgir 
kirin û misogerbûna azadî, demokrasî, 
federalîzm û nirx û bihayên mirovî de 
be. Li gor vê nêrînê, em piştgiriyê ji wê 
tevgera giştî a xelkê dikin ku armanca 
dawî a wê gihîştina neteweyên maf 
bêpeskirî yên îranê bi sîstemeke 
demokratîk û federal be û civatên 


xelkê bo yekcarî ji dîktatorî û 
kevneperestiyê rizgar bike. 

PDKÎ ji bo pêkhatina van armancan jî 
piştevaniyê ji xelkê serhilder yê welatê 
me li dijî rejîma dîktator a Komara 
Îslamî a îranê dike û di wê bawerê de 
ye, ji bo paşekêşekirin bi rejîma 
dîktator a Komara Îslamî: 

- Erkê kom û komeleyên mirovdost 
ên cîhanê ye ku piştîvaniyê ji daxwazên 
berheq ên xelkê bikin û rêyê nedin 
Komara Îslamî ji vê zêdetir cinayetan 
bimeşîne û xelkê qir bike. 

- Hemû girtiyên siyasî li seranserê 
îranê serbest bihên berdan. 

Pirsgirêka sereke, qanûna 
kevneperest a Komara Îslamî ye, lewra 
divêt qanûna bingehîn bihê 
hilweşandin û yasayek demokratîk û 
dadperwerane ya cihê qebûla gelên 
îranê ciyê wê bigire. 

- Her wiha em daxwaza zêrevanî û 
çavdêriya kom û komeleyên mirovhez 
ji bo dabînbûna tenahiya canê çalakên 
siyasî û sivîl dikin. Partiya me li ser 
helwesta jêhatî a xwe tekezê dike û 
daxwazê ji hêzên siyasî ên îranê û 
Kurdistanê dike, bi şîrove û analîzeke 
hûrbûnane û siyasî û dûr ji li pey 
ketina aliyên têkildar bi sîstema 
Wilayeta Feqîh ku tenê fikrê bi 
parastina rejîmê û berjewediyên xwe 
dikin, helwestê bigirin û her wiha bi 
hevkarî û xebata hevbeş li ser 
bernameyeke diyarîkirî, piştgiriya vê 
pêvajoyê bikin. Dîroka tevgerên 
rizgarîxwaz ên gelan di rêya xebat ji bo 
gihîştin bi mafên xwe nîşan daye ku bi 
yekîtî û hevgirtinê digihîjin armancên 
xwe. 

Bi hêviya pêkhatina îranek 
demokratîk û federal 

Neman ji bo rejîma dîktator ya 
Komara Îslamî 

Serkeve xebata azadîxweazane 
a neteweyên îranê 

Partiya Demokratya Kurdistana 
îranê 

Deftera Siyasî 
22.06.2009 
01.04.1388 

Ebdullah Hicab 



Komara diz û derewînan (beşa 2) 


B erxwedana li hember Komara 
Îslamî 

Pêla yekemîn a berxwedana li 

hember pîvanên desthilatariyê û siyaseta 
Komara Îslamî, di rojên destpêka jiyana vê 
rêjîmê de, li Kurdistanê re dest pê kir. 
"Ne"-ya ku gelê Kurd bi daxwaziya PDKÎ û 
hêzên din yên Kurdistanî li sala 1980'an ji 
rêjîma nû re got, riya gelê Kurd û qedera 
gel ji ya rejîma nû cuda kir. Lê ew "ne" bi 
tenê û xwe serî xwe têrê nekir ku pêşiya 
damezirandina sîstemek dijî demokratîk li 
îrana piştî desthilatariya şah were girtin. 
Rêjîma nû, hemû rêxistin û partiyên 
pêşverû û demokrasîxwaz li Kurdistan û 
hemû îranê, bi hev re, ji xwe re kirin 
armanc û di nava demek kin de pêla girtin 
û kuştinê da destpêkirin. 

Dema tu derfetên têkoşîna legal (yasayî) 
nema, hêzên pêşverû, bi baweriya 
guhartina rêjîmê daketin meydana têkoşîna 
li hember Komara Îslamî. Sal hatin û çûn û 
mewdaya di navbera demokrasiya ku gelên 
îranê dixwestin û dîktatoriya ku Komara 
Îslamî damezirandibû de pitir bû. Her çend 
Komara Îslamî hewl da ku nifşek nû li gor 
pîvan û xwestekên xwe yên paşverû 
perwerde bike, lê di dawiya salên 90 de, ev 
car her ev nifşa nû, li hember rêjîmê serî 
hilda. Êdî opozîsiyona ku ji destpêka jiyana 
Komara Îslamî ve, li hember rêjîmê ber xwe 
dida, bû xwediyê hêzek ciwan ku ji rêjîmê û 
duruşm û pilan û pîvanên wê bêzar bûbû. 

Xwesteka guhertinên siyasî, ku ev car ji 
hundir re dest pê kir, bi daxwaziya jiyanek 
ewle, bi rifah û azad hate meydanê. 
Qonaxa nû bi hilbijartinên dewreya 6'ê ya 
parlemanê dest pê kir û di her du 
dewreyên serokkomariya Muhemed Xatemî 
de ji rojeva civakê der neket. Pêvajo bi 
nîqaşên li ser bingeha cumhûriyet û mafê 
hevwelatiyan dest pê kir ku ji aliyê 
rewşenbîrên ku beşdariya xebata ji bo 
damezirandina rêjîma nû bûbûn ve hate 
rojevê. Sala 1997'an Muhemed Xatemî, bi 
soza ku dê sînorekê ji tundajoyiyê re danê, 
bû serokkomar. 3 sal pişt re, di hilbijartinên 
parlemanê de, eniyek ji kesayetiyên alîgirê 
guhertinan ava bû. 

Lê digel ku hemûyan bas ji guhertin li gor 
Qanûna Bingehîn û di çarçoveya sîstemê de 
dikirin, dîsan jî sîstema Wilayetê Feqîh rê 
neda ku tevgera guhertinxwazya hundir 
pêşve here. Lewma hêzên tundajo dubare 
daketin kolanan û riya vegeşîna tevgera ku 
li ser navê guhertinxwaziyê dixwest rûyek 
din ji Komara Îslamî nîşan bide, girtin. Her 
du hilbijartinên parlemanê li salên 2004 û 


2008'an li ser şopa siyaseta tundajo ku 
eniya alîgirê Xameneyî dimeşîne, birêve çûn 
û encam jî her bi destê wan tundajoyan 
hatin diyarkirin. 

Tevgera ku ji dema Xatemî ve, li ser navê 
reformxwaziyê kar dikir, weke rojên 
destpêka jiyana xwe ya siyasî, di pêvajoya 
hilbijartina nû ya Ehmedînijad de, dubare bi 
astengên yasayî û piratîkî re rûbirû bû. 
Serbarê hemû astengiyan, tevgerê bi xwe jî 
nekarî bi pilanek eşkere bo guhertinên 
siyasî û yasayî têkeve meydana kêbirkiyê. 
Gotin, vê carê jî her weke serdema Xatemî 
pitir di çarçoveya durişmeyên giştî de man. 
Di vê navê de helwêsta herî eşkere, ya 
serokkomarê berê, Muhemed Xatemî û 
hevbîrên wî bû bu ku weke serdema 
serokkomariyê, dîsan ragehand ku dixwaze 
" her guhertinek îhtimalî di çarçoveya 
Qanûna Bingehîn ya welat de û li bin sîvanê 
desthilata Wilayetê Feqîh" bê meşandin. 

Di nava eniya reformxwaz de kesên ku 
dixwestin Xatemî, Mûsewî û kesayetiyên 
mîna wan bikin fîltêrek ji bo pêşvebirina 
pêvajoya guhertinên bingehîn jî hebûn. 
Ewan, gotinên serokkomarê berê û 
hevbîrên wî weke manovreke siyasî temaşe 
dikirin ku ji bo aramkirina rewşê û 
kêmkirina hesasiyetan pêwîst bûn. Lê 
pêvajoyê di meşa xwe de tiştek din nîşan 
da. 

Hilbijartina serokkomariyê li meha 
derbasbûyî dubare nîşan da ku astengiya 
mezin li ser riya guhertinan, xên ji 
bêpilaniya reformîstan, çarçoveya sîstema 
siyasî ya welat e ku desthilata sereke di 
dest wan organên rêveberiyê de dihêle ku 
ji aliyê gelên îranê ve nayên hilbijartin. 
Sîstem di bingeha xwe de xitimî ye û 
derfeta çaksazî û nûjenkirinê nade. Di nava 
hin faktorên sereke de ku rê ji ber 
guhertinan digrin, faktorên jêrîn sereke ne: 

1. Welayetê Feqîh ku desthilata 
herî bilind ya siyasî ya welat dixe destê 
serokê olî an Weliyê Feqîh de. Bi awayê 
fermî serokê olî ji aliyê Civata Zanayên 
Hilbijarte (Meclisê Xubregan) ve tê 
"hilbijartin". Ew civat ji mela û pisporên olî 
pêk hatiye ku di pêvajoyek cuda ji ya 
hilbijartina parlemanê, bi riya hilbijartinek 
taybet, tê diyarkirin. Serokê olî, li warê 
destûrî ve, berpirsiyarê hêzên çekdar, hêza 
dadwerî (Quwey Qezaiye), hêza yasadanan 
û Konseya Parêzvanan e. Lê di piratîkê de 
pozîsyona wî li serveyî Parleman, 
Serokkomar û hemû dezgehên siyasî û îdarî 
yên welat e. Dema Parleman û Serokkomar 
tên hilbijartin, heta ji aliyê rêberê olî ve 


neyên pejirandin, tu ji wan fermiyetê peyda 
nakin. Piratîka rêveberiyê jî bi awayekê ye 
ku hemû biryarên siyasî dibe ji aliyê Rêber 
an nûnerên wî ve bêne erêkirin. Dema ev 
bi pêvajoyekê re nebe, îmkan nîne biryarek 
siyasî bê pejirandin an derbasî jiyanê bibe. 

2. Konseya Nobedar an Şêwra 
Nobedar ku ji 12 endaman pêk tê. 
Endamên konseyê ji bo 6 salan têne 
diyarkirin. Ji’endaman, 6 kes mele ne û 
rasterast ji aliyê serokê olî ve têne 
diyarkirin û 6 kes jî yasanasên îslamî ne ku 
parleman ewan di nava berendamên ku ji 
aliyê desthilata Bilind ya Dadweriyê ve têne 
nasandin, hildibijêre. Heya ku Şêwra 
Nobedar ciyê xwe negre, Parleman 
fermiyetê nagire û nikare dest bi karê fermî 
bike. Erkê fermî yê wê dezgehê ew e ku 
biryarên parlemanê li gor yasayên şerîetê 
binirxîne û biryara dawî li ser hemû mijarên 
Parlemanê dipejirîne bide. Ji ber ku di 
navbera wê konseyê û parlemanê de dijberî 
dernekeve, sala 1997 organek nû bi navê 
Koma Diyarkirina Berjewendiyên Rêjîmê 
(Mecmeî Teşxîsê Meslehetê Nizam) Ji bin 
serokatiya meleyê xwedî bandor yê îranê, 
Haşimî Refsencanî hate avakirin. Lê di wan 
salên dawî de ji ber ku Parleman û Konseya 
Parêzvan li ser şopekê dimeşin, rola 
Konseya Refsencanî kêmtir bûye. 

Yek ji wezîfeyên Konseya Nobedar jî, 
erêkirina berendamên serokkomariyê ye. 
Ev pozîsiyon desthilat û gotina dawî ji bo 
diyarîkirina serokê nû dide konseyê. 

3. Qanûna Bingehîn, bi taybet xalên 
91, 93, 98, 99 û hwd ku qedera biryarên 
parlemanê dide dest saziyên weke "Şûrayê 
Nigehban" û serokê olî. Ji wê bi der jî pitir ji 
100 xalên din j[ 173 xalên bingehîn yên 
Yasaya Giştî ya îranê, ku piştî şoreşa sala 
1979'an hatiye amadekirin, li dijî pirensîpên 
demokrasî û mafên mirovan in. 
Mekanîzmên ku ji bo rêveberiyê hatine 
danîn, rê nadin ew yasa ji aliyê parlemanê 
ve bê guhertin an sererastkirin. Bi taybet ji 
ber ku hemû biryar pêwîst e ji aliyê 
Konseya parêzvan ve bêne pejirandin û 
"erê"ya serokê olî jî pêre be. 

4. "Quwey Qezaiye" an hêza 
dadweriya welat ku ji aliyê nûnerê taybet 
yê serokê olî ve birêve diçe. Li gor yasayê 
pêwîst e hêza dadweriyê serbixwe (ser bi 
rêberê olî) be û desttêwerdana piratîka 

Dûm di rûpela 5'an de 

Ebdulrehman bi 
paşnavê Qasimlo ku 
navê gund û geliyê 
bavê wî bû, min di 
xoraniya xwe de nas 
kiribû, em her du ji 
xortên şerê cîhanî yê 

duyemîn bûn, di dema şer de, ez li komara 
Çekê di bin zilma Hîtler de jiyabûm, ew jî 
hezaran kîlometran dûrî me li îranê jiyabû. 
Me her duyan hê di xortaniya xwe de hem 
şahiya demokrasiyê û hem jî zilma rejîmên 
zordar nas kiribû. Wî kulîlkên şahiya 
Komara Kurdistanê li Mehabadê bêhn kiribû 
û her wiha zilma hêzên zordar li 
perçiqandina van kulûlkên azadî û 
demokrasiyê di Komara Kurdistanê de... Ew 
tirajediya Komara Kurdistanê ku rehmetî 
dîtibû, pê re jiyabû, tu car ji bîr nekir û 
bûbû perçeyek ji hebûna^ wî. Piştî vê 
trajediyê êdî nexwastibû li îranê bimîne û 
koç kiribû Ewropa. Dora salekê li Firansa 
ma û xwend û di vê navberê de burs ji 
Saziya Yekîtiya Xwendekarên Cîhanê 
wergirt û hate komara Çekoslovakya bo 
xwendina bilind di zanîngehê de. 

Her di destpêka hatina xwe de, zanîna wî 
li ser pirsên siyasî, civakî, zanîna wî ya li ser 
ziman ew qas bihêz bû ku rasterast dest bi 
xwendina di kilasa 2 ya zanîngeha zanistên 
siyasî û civakî li Pragê kir. Em xwendekarên 
Çekî tevde heyrî mabûn ku ew wekî biyanî 
bêy ku kilasa 1 bixwîne, çawa rasterast 
derbasî kilasa du bû! Piştî demekî kurt, êdî 
her kesê di zanîngehê de dizanibû ku 
Rehman jîrtirîn û zîrektirîn xwendekarê 
zanîngehê ye û her wisa wî xwe serkevtî 
dabû qebûlkirin. Di xwendinê de bala wî ji 
her tiştî zêdetir pirsên aboriya navneteweyî 
û danûstandinên siyasî yên nava welatan 
dikişand. 

Di demekî gellek kurt de, ne tenê 
xwendekarên zanîngeha me, heta 
xwendekarên zanîngehên din yên Komara 
Çekê jî Rehman wek berdevek û 
berpirsiyarê xwe hilbijartibûn. Tu car 
ramanên xwe yên Çepîtiyê nediveşart. 
Çepîtiya wî ji ruhiyeta wî a civakî, ji 
xwendina edebiyatê, ji serpêhatiya wî di 
nav Komara Kurdistanê li Mehabadê û ji 
mayîna wî di Fransa de dihat. Lê di nava 
demekî kurt de, xetereyên dogmatîzmê û 
terîqetên nûjen yên komunîzma Soviyetê jî 
nas kir û eva bû sedema dûrketina wî ji 
partiya "TUDE" ya îranê ku tenê îdeolojiya 
Komunîzma Soviyetê nas dikir. 

Bexteweriya me her duyan ew bû ku, her 
di destpêka xwendina me de, em dabûn 
nava odeyekî di avahiya xwendekaran de 
ya bi navê "Rooswelt" di kolana 
"Opletalova" de li bajarê Pragê. Heta 
dawiya xwendinê, 5 sal em bi hev re di 
nava wê odê de man. Bi roj di zanîngehê 
de, bi şev di vê odê de em timî bi hev re 
bûn. Me weke du xort derd û kul, şahî û 


Rehmanê Min 

kêfa xortaniyê bi hev re parve dikir, tu 
kesekî din li nêzîkê me tune bû. Wî kesên 
xwe yên nêzîk li Kurdistanê hiştibû û em ji 
hev re bûbûn dê û bav, heval û hogir, 
dostên can'... . Piştî xwendinê jî me 
nexwast em ji hev dûr bikevin. Me du mal 
di kêleka hev de di taxa "Petrin" li bajarê 
Pragê de girt û em îcar jî bûn cîran... . 

Di destpêkê de ku me hevdu nas kiribû, li 
ser daxwaza Rehman min ew fêrî zimanê 
Çekî kir, şaşiyên wî yên gramera Çekî rast 
dikir, lê piştî demeke pirr kurt, êdî ev yek 
pêwîst nebû. Rehman ewqas jîr bû ku ne 
tenê êdî bi zimanê edebî weke me xeber 
dida, belku zaravên zimanê Çekî di devê wî 
de bûbûn hevîr. Êdî bi wî zimanê zikmakî ez 



pê re rojane ne tenê li ser pirsên siyaseta 
cîhanê, her wisa em li ser derd û kulên 
jiyanê jî dipeyivîn û eva bû sedema din ya 
dostaniya me heta mirinê... . Ev dostîniya 
bê mînak ne tenê di nava me de mabû, 
piştî ku Rehman mala me di Çiyayê 
"Orlicky" bû, em ziyaret kirin û bû dost û 
neferekî malbata me. Di şevên dirêj de, li 
ser Çiyayê "Orlicky", di mala me de ji 
malbatê re bi seetan wek Çîrokbêjekî bê 
hempa bi zimanekî zelal qala Kurdistana 
xwe ya dûr, lê şirîn dikir. Şevan me weke 
malbat dev vekirî heta berê sibê guh dida 
çîrokên wî yên balkêş û rengîn li ser 
Kurdistana wî. Bi çayên kurdî, tahma 
çîrokên Kurdistanê dawî nedihat û em li 
hêviya şevekî nû diman ku Rehman bi xwe 
re ji bo me deriyên nû yên dinyayekî nenas 
vedikir. Hember şevan, di nava rojê de, 
Rehman dikete nava gundiyên me û 
dixwast her tiştê wan nas bike, jiyan û 
xebat, kêf û xemgînî û raman û armancên 
wan. Bavê min mamosta û qayîmmeqamê 
çiyayê me bû û di dema şerê cîhanê de li 
dijî Hîtler li ser van çiyayan şer kiribû. 
Rehman di nava rojê de bi seetan bi wî re 
dima, sedan pirs li ser şerê ji bo azadiyê, li 
ser mamostayî û li ser sîstema dewletê dikir 
û bavê min jî bi kêf û şahî jê re wek 
mamostayekî şexsî, wek bavê ku bêy ku 
biweste, îzah dikir, digot û ciyên şer nîşanî 
Rehman dida. 



Bavê min matmayî mabû ku kesek ku 
hezaran kîlometran dûr ji Kurdistanê - 
efsaneyek ku mirov li ser xarîtan jî nedidît - 
bo çi van tiştan dixwaze hîn bibe û nas bike 
û li ser de bifikire? Dayîk û xûşka min ji 
Rehman hînî patina xwarinên kurdî dibûn û 
ew wekî neferekî malbata me dihesibandin. 

Demeke kurt piştî xilaskirina xwendina 
zanîngehê, Rehman êdî xwe ji bo şerê li dijî 
rejîma zilmkar ya Şahenşahî ^ amade 
hesiband û ji bo tekoşînê vegeriya îranê. Ji 
bo vî şerî, bi xwe re tenê pirtûk dibir. Bona 
ku pirtûk di ketina wî ya îranê de nehên 
girtin, me tev bi malbatî bergên pirtûkan 
guhartin û li ser pirtûkên siyasî û zanistî, 
bergên pirtûkên evînî û helbestan zeliqand. 
Rehman û pirtûk tu car ji hev 
nediveqetiyan. Rehman di wê demê de 
dixwast bi xwendekareke bi navê "Helena" 
re bizewice. Karê zewacê wext dixwast. Lê 
Rehman dixwast jojekî zûtir bigihîje eniya 
şerê li dijî Şahê îranê. Dezgirtiya wî li vir 
ma. Piştî ku Rehman gihîşte îranê, ji min re 
ji balyozxaneya Çekoslovakyayê li Tehranê 
wekaletnameyek amade kir û şand ta ku ez 
di ciyê wî de bi Helena re herim şaredariya 
Prag û balyozxaneya îranê li Pragê û bi 
Helena re kaxizên zewacê di ciyê wî de 
îmza bikim. Di dîroka Komara 
Çekoslovakyayê de cara yekem tiştekî wusa 
pêk dihat û ez di ciyê Rehman de bi Helena 
re çûm zewacê û min kaxiz îmza kir ta ku 
Helena bikaribe bi fermî wek jina wî here 
îranê. Me her tişt amade kir ta ku Helena 
rojkî zûtir bigihîje Rehman û me ew şand 
îranê. Bi vê riya cefa, kul û tekoşînê 
malbatekî Kurd û Çek pêk hat. Ji wê 
zewacê û malbata Kurd û Çek du zarok 
hatin dinê, Mîna û Hîwa. Ev malbata Kurd 
û Çek bi hev re salan bi dizî li îranê man û 
dijî rejîma xwînxar ya Şahê îranê têkoşîn 
dan. 

Piştî salan vegera wan ya ji îran bo Pragê 
mimkin bû, me salên hesretiyê dûr hiştibûn 
û em dîsa bi hev re bûn, di kêleka hev de 
rûdiniştin, rojane jî Rehman di zanîngeha 
aborîya navneteweyî, min di zanîngeha 
dîroka aborî, xanima wî Helena jî di 
zanîngeha zimanan de dersa zimanê Îngilîzî 
dida. 2 zarokên wî û 3 zarokên min car di 
mala wî de, car di mala min de bihev re 
mezin dibûn. 

Raste ku Rehman pisporekî bê hempa di 
warê aboriya navnetewî de bû, lê dîsa jî 
timî di dilê wî, di hebûna wî de danaskirina 
tekoşîna gelê Kurd li hember neheqî, zilm, 
bêhiqûqiyê hebû. Ji aliyekê bi pirsên 
aborîya cîhanê re mijûl dibû, lê ji aliyê din 
ta ku wext û mecal dest dida, pirsên gelê 
xwe yê bindest bi gotar, semînaran û bi 
weşandina pirtûkan dianî cî. Di vê navberê 
de di sala 1964'an de, li peytaxta Komara 
Slovakya, pirtûka xwe ya Kurd û 
Kurdistan bi zimanê Slovakî weşand. Ev 
pirtûk di wan salan de yekemîn pirtûka 
lêkolînî ya li ser pirsa Kurd û Kurdistanê di 
Ewropayê de bû. Danûstandinên xwe yên 
zanistî, zanyarî û siyasî bi serokên Rojhilata 





SIYASI 


Agirî 


Hejmar 114, 6’ê Tîrmeha 200 9^»^ 


Navîn re timî diparast. Carcar bi Serok 
Mistafa Barzanî û Celal Talebanî re dihatin 
ba hev. Tevde qîmetekî bilind didan dîtin û 
ramanên wî. Li Ewropa deriyê piraniya 
serokan jê re, wek yekemîn Kurd tim vekirî 
bû. Dostaniya ku wî bi "Olaf Palme", 
"Bernard Kouchner", bi "Bruno Kreisky" û 
hwd re... danîbû, kûr û bê mînak bû. Di 
sala 1990'ê de, piştî şehîdbûna wî, ji aliyê 
navdarên Komara Çekoslovakya û Nemsa - 
Avusturya - bû berendamê Xelata Nobel ya 
Aşitiyê. 

Di sala 1968'an de, Rehman vekirî û bi 
dengekî bilind piştgirtiya însiyatîva 
reforman li welatê me ku xwe wek Bihara 
Piragê da nasîn, kir. Di wan rojên dijwar 
yên dîrokî de ew digel gelê me, gelê Çek de 
li hember armancên koloniyalîstiya Sovyetê 
derket. Ew bi me re bi gelê Çek re ket nava 
tekoşînê bona demokrasiyê, ji bo 
sosyalîzmekî bi rûyê mirovatiyê ne bi 
zordarî. Piştî ku Bihara Pragê bi tankên 
rejîma zordar ya Sovyet û yên din, bi sed 
hezaran leşkerên biyanî hat perçiqandin, 
em tev ji kar hatin avêtin, em bi şev û roj 
ketin bin kontrola polîsên rejîma zilimkar. 
Em Çekî bûn, nikaribûn me ji vî welatî 
bavêjin, lê Rehman wek biyaniyek hate 
hesibandin û ew û malbata wî ji 
Çekoslovakya bi zorê derxistin. Di sala 
1973'an de bû serokê PDKÎ û di kongeryên 
din de jî heta dema şehîdbûna wî timî ew 
wekî rêberê partiyê hilbijartin. Rehman piştî 
ku ji Çekoslovakyayê hate derxistin, 
navenda tekoşîna xwe bo gelê Kurd kişand 
û bir Parîsê û li wî bajarî dengê gelê xwe 
digehand çar aliyê dinê. Tekoşîna wî ji bo 
mafên demokratîk yên gelê Kurd û rakirina 
sînoran ku hebûna gelê Kurd û Kurdistan 4 
perçe kiribûn, ev yek, yek ji mezintirîn 
neheqî û sûçên sedsala 20'an ya hember 
mirovatiyê ye. Wî li hember vê neheqiyê 
tekoşîna xwe dimeşand. Wî realîteya 
sedsala 20'an baş nas dikir û dizanibû ku ji 
bo gihîştina wê armancê pêwîst e 
Kurdistana îranê Otunomiya xwe bistîne û 


Iran bibe demokratîk, ji bona vê yekê jî 
durûşma wî "demokrasî bo îranê û 
Otonomî ji bo Kurdistanê" bû. Bona gihîştin 
bi vê armancê, li kêleka şerê çekdarî, timî li 
riyên dîplomasiya navnetewî digeriya û 
diceriband. Ji her aliyekê ve hurmet jê re 
nîşan didan û guh didan dengê wî. Di warê 
dîplomasiyê de wek hostayê bê hempa yê 
kompromîsan dihat naskirin. Kêm kesan 
wekî Rehman dikarî du aliyên dijmin bîne 
ba hev û bi wan biryarekî adil bona herdu 
aliyan bide stendin. Rastiya her aliyan 
qebûl dikir, lê rê ji wan re nîşan dida ka 
çawa mirov û alî bi rastiyên xwe re dikarin 
werin ba hev û rastiyekî hevbeş peyda bikin 
û ji wê rastiya hevbeş re xwedî derkevin û 
biparêzin. Di vê warê de Rehman hostayê 
vê senetê bû. 

Di dawiya salên 80 yên sedsala bihurî de, 
ji rejîma Iranê re jî wek hostakî bê mînak 
yê dîplomasiyê, kompromîsek ji bo aştiyê 
pêşniyar kir. Wî hêvî dikir ku bi wan re ji 
kompromîsekî medenî dibe ku mimkin be. 
Lê bîr ji ne vê yeke kir ku kesên hember ên 
wî hov û nemirov in. Bihaya vê 
xweşniyetiya xwe bi jiyana xwe û bi jiyana 
du hogirên xwe re da... 

Roja 13.07.1989'an li Viyenayê bi du 
hogirên xwe re bi destên zalim û xwînxarên 
rejîma îranê re hat şehîdkirin. Bikujên wî 
mêrxasê bê hempa heta îro jî nehatine 
cezakirinê. Ev bûyer di dilê Ewropa navîn 
de, qewimî, di dilê dost û hevalên Rehman 
de birînekî kûr e. Di kolanên Parîsê de bi 
hezaran kes ji çar aliyên Ewropa bi wî re 
çûn goristana Şehîdan ya "Pere Lachaise". 
Ev trajedî mixabin car din di Berlînê de bi 
şehîdkirina Dr. Sadiq Şerefkendî xwe 
dubare kir. 

Cara dawî ez û Rehman di destpêka sala 
1989'an de hatin ba hev, çend roj piştî 
sersaliya wî, 59 salî (22.12.1930) û di wan 
rojan de ez jî bibûm 60 salî û me bi hev re 
hem sersaliya wî û hem jî ya min pîroz kir. 
Me biryar stenbibû ku di wê salê de emê 
car din li Pragê hevûdin bibînin, ji ber ku 


me tev de êdî dizanibû ku di sala 1989'an 
de emê şoreşa xwe di Çekoslovakyayê de 
bibin serî û em dê Rehman bi fermî dawet 
bikin û heta ji destê me were em dê 
îmkanên Komara Çek ji wî re pêşkêş bikin, 
ji wî dost û tekoşerê gelê Çekê re. Di 
destpêka meha 7'an ya sala 1989'an de ji 
min re ji Viyenayê telefon kir û got ku ew 
dê bi karbidestên hikûmeta îranê re were 
ba hev û piştî wê hevdîtinê derbasî Parîsê 
nabe û venagere wir, belku dê were Pragê 
û mizgîniyek xweş bîne. Ciyê mizgîniya wî, 
ew xeberê bixwîn gihîşt min û hebûna min, 
ya malbata min û hemû dost û hogirên w 
lerizand. 

Bo min, ji bo malbata min û dostên me 
serbilindî û şeref e ku em bûn dostên 
Rehman, ew têkoşerê bê hempa yê 
demokrasî û azadiyê û şervanê dijî 
terorîzmê. 

Em serbilind in ku ji Rehman re welatê 
me bûbû welatê wî yê duyemîn ku di her 
firsendekê de vegeriya, dihat bo dîtina me. 

Ew di welatê me de, di dilê me de hertim 
sembola mêrxasî, rastî û dilsoziyê bû û 
wusa jî dê bimîne. 

Em neviyên xwe bi çîrokên wî mêrxasê 
bê hempa re mezin dikin, dê di warê me de 
her hebe. 


r 

r 

* Profesor Karel Jech, destekî herî 
nêzîk û qedîmî yê kurd û Şehîd Dr. 
Qasimlo ye. Sala 1928'an li 
Çekoslovakyayê hatiye dinê. Pisporê 
dîroka aboriyê ye. Di dema xwendini 
zanîngehê de, 5 salan bi Dr. Qasimlo 
re di yek ode û zanîngehê de bûye. 
Heval, dostekî herî nêzîk yê wî bûye. 
Çendîn xelatên zanistî di warê 
pisporiya xwe de wergirtine. Çend 
pirtûkên zanistî ili ser şaşiyên di 
reformên aboriya sosyalîstî de 
nivîsandine. Prof. Karel sala 2008'an 
bilindtirîn xelata zanistî ya komara 
Çekê wergirt. Babê 3 zarok û kalê 
neviyan e. 


Doma gotara Komara diz û derewînan, ji rûpela 3’an 


siyasî neke. Lê ji ber cewhera xwe ya muhafizekar, dezgeha dadweriya welat 

di piratîkê de bûye dijberê herî xurt yê guhertinan. Bi dehan rojnamevan û siyasetvanên guhertinxwaz, bi fermana hêza dadweriyê û ji 
ber ramana siyasî hatine girtin, îşkencedan û îdamkirin. Rê ji weşandina gellek govar û rojnameyên guhertinxwaz re hatiye girtin û hemû 
dengê azadîxwaz li îranê bi destûra wê hêzê tên serkutkirin. 

5. Medyaya dewletî ku bi eşkere li dijî hemû guhertinan, daxwaziya vekirin û rêbaza nûjenxwaz disekine. Dezgehên radiyo, TV û 
piraniya rojnameyên mezin li welat bûne alevê destê muhafizekaran ji bo belavkirina propagendeyaji dijî guhertinan. Helwêsta medya 
Iranê li dema hilbijartina serokkomar û piştîvaniya TV-yên dewletî li Ehmedînijad, medya Komara Îslamî kirine mekîneya herî xurt ya 
propagendeya paşverûtî û dijî demokrasiyê. Ji ber ku Radiyo û TV dewletî ne, êdî tu îmkan di dest kesayetî û aliyên guhertinxwaz li 
navxweyê îranê namînin ku dengê xwe bigehînin civakê. 

6. Hêzên çekdar yên Sipahê Pasdaran û grûpên paramîlîteryên weke Besîc ku girêdayiyê serokê olî ne. Li her ciyê ku civîn, semînar 
an mitîngên siyasîji bo bas li ser guhertinan têne organîzekirin, ew grûpên çekdar ji bo kontrolê tîmên taybet dişînin. Pirr caran karê wan 
li gor fermana rasterast ya serokê olî dimeşe ku li gor yasayê berpirsiyarê herî bilind yê hêzên çekdar e. 

Hêzên çekadar, di pêvajoya dubare hilbijartina Ehmedînijad de xwedî rola sereke bûn. Ew her wisa weke şûrê Demoklês, her tim li hindavî 
serê rexnegirên sîstemê sekinîne. Her dema gotinek ne li gor xwesteka sîstemê ji devê kesekê hate der, êdî her Pasdar an Besîciyek bi 
xwe dibe dozger û hakim û biryarê dide ku çi bîne serê mirovan. Rêjîm bi riya wan dezgehan, hem dikare zexta giştî li ser civakê xurt 
bike û hem jî zêhniyetek hişk û ji guhertina re girtî, biparêze. 

Zêhniyeta desthilatar, her çend kêm be jî, lê bi riya mekanîzmên kontrol û tundûtûjiyê dikare tesîrê (karîgeriyê) li ser kapasîteya sîstemê 
ji bo guhertinan danê. Lewma, dema hêz an aliyek guhertinxwaz serî hilde, nikare di çarçoveya sîstemê de mikanîzmekê ji bo guhertinê 
peyda bike. 

Projeya ku berî 11 salan, serokkomarê demê, Muhemed Xatemî bi nav ji bo guhertinên siyasî ragehandibû û niha bi hêviya Mîr Husên 
Mûsewî qirar bû bê meşandin, her çend piştgiriya civakî hebû, lê dubare hate astengkirin. û piştî pêvajoya hilbijartinê, niha hewl tê dan ku 
bi yekcarî bê fetisandin. Lê encama ku ji wê rewşê derkeve çi be, dê pêşeroja îranê ji salên derbasbûyî pirr cudatir be... 

Daxuyaniya Desteya Rêveber Ya Rêzgirtin Ji 
Şehîd Dr. Ebdulrehman Qasimlo, 

Di Bîstemîn Salvegera Şehîdkirina Wî De 

Agirî - Bi hilkevta bîstemîn salvegera terorkirina 
rêberê navdar yê Kurd, Dr. Ebdulrehman Qasimlo û 
hevalê wî Ebdula Qadirî Azer, bi destê terorîstên rejîma 
Komara Îslamî a îranê ve, Desteya Rêveber ya rêzgirtin 
Şehîd Dr. Ebdulrehman Qasimlo û hevalên wî, 
daxuyaniyek çapemeniyê belav kiriye û tê de daxwaz ji 
xelkê Kurd li Kurdistana îranê kiriye ku bi berçavgirtina 
7 xalan, gireveke giştî a nerazîbûnê lidar bixin. 

Di destpêka wê daxuyaniyê de hatiye: "20 salan berî 
niha û di Pûşpera sala 1368'an a Rojî (Tîrmeha 
1989)'an, rêberê mezin û navdar yê Kurd û Sekreterê 

Giştî yê PDKÎ, Dr. Ebdulrehman Qasimlo, bi armanca çareserkirina aştîxwazane a 
doza rewa ya Kurd li îranê gihîşte Viyen, paytexta Otrîşe taku d[gel nûnerên 
Komara Îslamî gotûbêjê bike, bi wê hêviyê ku Komara Îslamî a îranê dest ji 
siyaseta xwe a kurdkuştinê berde û pirsa neteweya 10 milyonî a Kurd li îranê ji 
rêya gotûbêjê ve were çareserkirin. Lê mixabin roja 13.07.1989'an de, bersiva 
pêxemberê aştî û mamostayê demokrasiyê bi guleyan hate dayîn û tevî Kekê 
Ebdula Qadirî Azer, endamê Komîteya Navendî û Nûnerê PDKÎ li derveyî welat, 
di xwînê de hate sorkirin û tevlî karwanê Şehîdên rêya rizgariya Kurdistanê bû." 

Di doma vê daxuyaniyê de hatiye: "terorkirina necamêrane a rêberê navdar yê 
Kurd, Dr. E. Qasimlo li ser maseya gotûbêjê, redkirina bixwîn a peyama aştî û 
tebahiya wî rêberê mezin bi nûneriya gelê Kurd li Kurdistanê bû û ji wê demê 
vere heta niha, rejîma terorîstperwer a Komara Îslamî a îranê, bona serkut û 
qirkirina civatên xelkê Kurdistanê, ji vê alava biyom a serkut û tunekirinê mifahê 
distîne û tu cure guhartineke erênî di siyasetên dijî gelî yên wê rejîma azadîkuj 
de nahê dîtin. 

Lê serbarê wê hemû serkut û tundûtûjiyê, gelê Kurd li ser daxwazên rew. 
berheq ên xwe biîrsrar û mikum e û weke Qasimlo dibêje: "Gelek ku az 
bixwaze, divêt nirxa wê azadiyê jî bide". 

Daxuynaiya Desteya Rêveber ya rêzgirtin ji bîstemîn salvegera terorkirina 
E. Qasimlo piştre destnîşan dike: "Di 20'emîn salroja terorkirina rêberê navdar, 
Kurd, Dr. E. Qasimlo de, bila em hemû bi hev re siyaseta teror û reşekujî ya wê 
rejîmê li bîr û raya giştî a xelkê îran û cîhanê mehkûm û şermezar bikin û hem bi 
bi kurdkujan biselimînin ku hêvî û armncên Qasimloyê rêber, hêvî û armancên bi 
milyon Kurdên bêparkirî ji mafê wan yê neteweyî ye û neteweya me heta 
bicîhatina armancên Qasimlo dest ji xebatê ber nade". 

Desteya Rêveber ya rêzgirtin ji rêberê navdar yê gelê Kurd, Şehîd Dr. 
Ebdulrehman Qasimlo, di bîstemîn sala şehîdkirina wî de daxwazê ji xelkê Kurd li 
Kurdistana îranê dike: 

1. Hemû dikan û bazarên bajar û bajarokên Kurdistanê girê bidin. 

2. Hevwelatî çirayên malên xwe bo 3 deqîqeyan ji seet 22'ê şeva 22'ê Pûşperê, 
bi dema Tehranê bitemirînin. 

3. Hildana ala sê reng a Kurdistanê 

4. Hilkirina ala şîn a bi rengê esmanî û mifahwergirtin ji wî rengî di awayên cur 
bi cur de. 

5. Akinciyên gundan ji hatin û çûn bo bajaran di roja 22'ê Pûşperê de xwe 
biparêzin. 

6. Hatin bo ser rê û şeqam û cihên giştî di piştînîvroya roja 10'ê Pûşperê de bi 
xeml û cil û bergên Kurdî. 

7. Li her bajarek Kurdistanê, şeqam yan qadeke bajar bi navê şeqam û 
meydana Dr. Qasimlo bihê binavkirin. 

Hêjayî gotinê ye ku navê şeqam û qadên hemû bajarên Rojhilatê Kurdistanê ji 
Makû heta îlamê ku bi navê Şeqam yan Qada Dr. Qasimlo hatine binavkirin, 
di vê daxuyaniyê de ketiye ber çavê xelkê Kurdistanê. 

Di dawiya daxuyaniya han de hatiye: "Bila em hemû bi meşandin û rêvebirina 
van heft xalane ku me yê xistiye ber çavê we rêzdaran, rêz û hurmetê ji xebat û 
têkoşîna rêberê me yê mezin, Dr. E. Qasimlo bigrin û tevî mehkûmkirina 
terorkirina wî mirovê zana û mezin, li ser armancên neteweyî û demokratîk ên 
rêberê me yê navdar, Dr. Qasimlo ku armanc û hêviyên bi milyon Kurdên bêpar 
ji mafên wan in, tekezê bikin û bi neyarên neteweya me biselimînin ku rêbaza 
Qasimlo, rêbaza xelkê mafxwaz yê Kurdistanê ye. 

Desteya Rêveber Ya Rêzgirtin Ji Bibîranîna Şehîd Dr. Ebdulrehman 
Qasimlo Di Bîstemîn Salvegera Şehîdkirina Wî De 




Rola Mafê Mirovan Di 
Siyaseta Dereve De 

er kesek bixwazibe cure pêwendiyeke lojîkî 
(mentiqî) di navbera peymanên mafên 
mirovan de desaz bike, armanca wê diviya 

peydakirina pêwendiyek erênî (pozîtîv) be. Bo 
mînak bidestveanîna mafê heqdestê dadperwerane 
û mafê karê tenahî û saxlemî dikaribe gellek caran 
girêdayî bi mafê xwe rêxistin û civînan ve hebe û 
ewa jî yanî mafê endametî li sendîkayên kedkarî. 
Mafê dengdanên azad û nihênî dikaribe alîkariya 
pêşveçûna rewşa jiyana xelkê li wan welatan bike 
yên ku desthilata wan ji aliyê dîktator birêve diçe û 
genedeliya siyasî - abûrî hakim e. Armanca 
peymanên mafên mirovan parastina endamên 
civakê yên bêhêz (zeîf), mafên cudabîran yên ku li 
hemberî dewletan radiwestin. Tu hegerek lojîkî nîne 
ku çima ew mafane bo civakên ne-rojavayî nabe. 

Mînakek baş li dîbata cîhanîbûna mafên mirovan 
li Endonîzyayê hatiye nîşandan. Dewleta 
Endonîzyayê îdea dike ku derbarê mafên mirovan 
Endonîziya xwedî hinek nirxên taybetî yo ku digel 
standardên cîhanî yên mafên mirovan cuda ne. Lê 
belê "Adnan Buyung Nasution" di têza doktoraya 
we de nîşan daye ku pêvajoyên destpêkî yên 
mafên mirovan ji aliyê Perlemana Neteweyî ya 
Endonîzyayê ve ku bi awayekî demokratîk hatibû 
hilbijarin, di dehsala 1950'an de destûrek nû ji bo 
Endonîzya amade dikir, lê parleman ji aliyê 
serokkomar "Sukarno" ve hate hilweşandin. Adnan 
nîşan dide ku têgihîştina niha ya Endonîziya li 
mafên mirovan ew e ya ku nirxên mafên mirovan li 
welatên rojava ne jî û Endonîzya normên taybetî 
yên xwe ên mafên mirovan hene, ku li felsefeya 
dewletî ya Pancasila (îdeolojiya dewleta hakim). Lê 
behsên perlemanê tiştên berevajî wê yekê nîşan 
didin: 

Perleman bêy ku navê wê bîne, rêzê ji bo 
naveroka peymanên cîhanî yên mafên mirovan 
datîne, wek mafek xwezayî yê mirovan ku diviya li 
hemû şaristaniyên mirovanî bên rêzgirtin. Bawerî 
ewa bû ku ger mafên mirovan bê haşakirin, wê 
demê mirov mirovaniya xwe dê ji dest bide. 
Parastina mafên mirovan wek armanca dewletê 
hatibû berçavgirtin: Dewlet ji bo mirovan hatibû 
hizirkirin, nek mirov bo dewletan. Desttêwerdana bi 
zor ya serokkomar "Sukarno" Parleman daxist û bû 
hegera rawestana nîqaşên serbest derbarê 
naveroka peymana cîhanî ya mafên mirovan. Di bin 
desthilata serok komar Suharto de ku di sala 
1986'an de, desthilata Sukarno herifand, mafên 
mirovan bi awayekî sîstematîk hatiye binpêkirin. 
Dewlata wî jî dixwaze axavtinên vala derbarê 
mafên cîhanî yê mirovan bike. 

Bûyerên Endonîziyayê mînakek e ku di gellek 
cihên din ên cîhanê de ji dijî mafên mirovan tê 
encamdan. Pesendkirina cîhanîbûna mafên mirovan 
ramanek e ku dewletên dîktator wan li dijî xwe 
dizanin. Lê ew mafane ji aliyê qurbaniyên wan 
dewletane ve hatiye pêşwazîkirin. 

Jinên Iranê, Dînamîzma Sereke ya xebat U Berxwedan Aştîxwazane 





beşdarî tu liv û tevgereke civakê nebe. 
Lê beşdariya jinan û keçên xwendekar bi 
awayekî netirsane di xwenîşandanên 
nerazîbûnê de li kêleka mêr û xortên 
nerazî ji sîstema Wilayeta Feqîh, bala bîr 
û hizra hundir û navneteweyî bo aliyê 
xwe rakişand û nigeraniyeke mezin ji bo 
rayedarên Komara Îslamî a îranê pêk 
anî. Ji ber vê yekê jî di destpêka 
xwenîşandanên sivîl de, hêzên Ewlekarî, 
Besîc, hêzên bi cilûbergên şexsî û Sipaha 
Pasdaran, êrîş kirin ser xwenîşanderan û 
bi awayekî hovane dest dane serkutkirina 
xelkê nerazî û heya niha bi sedan kes 
hatine kuştin û birîndarkirin û bi hezaran 
kes jî hatine binçavkirin. Bi taybetî piştî 
dîmena şehîdkirina bêrehmane a keça 
xwendekar a beşdar di xwenîşandanên 
roja şemî, 20'ê Hezîrana 2009'an de, 
"Nida Axa Sultan", ji aliyê hêzên Besîc ên 
rejîmê ve, ku dengvedaneke cîhanî hebû, 
bû sembola serhildanên wê dawiyê ên 
îranê. 

Bizava ^ wekhevîxwazî û mafxwaziya 
jinan li îranê niha yek ji çalaktirîn û 
bibandortirîn bizava civakî di meydana 
siyasî, civakî û çalakiyên sivîl ên îranê de 
ye, lê serbarê arîşe û pirsgirêkên ku 
rejîma Îslamî a îranê tîne ser rêya vê 
bizavê û zext û givaşên sîstematîk ên 


rejîmê li ser xebatkar û kesayetî û 
rêxistinên sivîl ên bizava jinan, berevajî 
xwest û çavnihêriyên rayedarên Komara 
Îslamî a îranê, ji vê derfetê mifah 
standin û hêz û şiyana bi bandor a xwe 
nîşan dan û selimandin ku ew weke 
nîviya nufûsa civakê, li hember hemû 
bûyerên siyasî ên welat, xwe bi 
berpirsiyar dizanin û amade ne ku her 
cure rolekê bilîzin û tu demekê naxwazin 
siyaseta newekheviya li dijî jinan û 
berteskkirin di warê kar û çalakiya jinan 
de li çarçoveya mal û malbatê, qebûl 
bikin. 3 sal tepeserkirin, newekheviya 
zayendî û zalkirina sîstema mêrserdestî, 
hesibandina jinan weke hevwelatiyên 
derece çend, sepandina yasayên 
paremayî û siyasetên sîstematîk ên 
dûrkirina jinan di warên giştî ên civaka 
îranê de û ..., encameke nerênî ji bo 
Komara Îslamî a îranê hebû û weke tê 
dîtin jinên hişyar û azadîxwaz ên îranê, li 
hember wê rewşê teslîm nebûne û nabin. 
Jinên îranê her dem di refa pêş a 
hewildan û xebat ji bo pêkanîna wekhevî 
û cîgirkirina demokrasiyê de bûne, 
destpêka wê xebatê 3 heftiyan piştî 
hatineserkara rejîma Xomeynî, xwe nîşan 
da ku tê de jinên îranê bi sedema 
sepandina lixwekirina bizor ya Îslamî ji 
aliyê rejîma Îslamî a îranê ve, 
xwenîşandanên ber fireh yên nerazîbûnê 
birêve birin. Rêberên rejîma Îslamî a 
îranê divêt ku her wê demê têgihîştibin 
ku siyasetên paşverû li hember jinên 
azad û şiyar ên îranê dê bêencam bin. 

Biwêrî û netirsiya jinên beşdar di 
xwenîşandanên wê dawiyê ên îranê de, 
bi radeyekê berçav bû ku wan li hember 
kamêrayan, ser û çavên xwe 
nedipeçavtin û bi hawar û bangewaza 
bilind a xwe, êş, kul û derdên dilê xwe û 
meynetiyên xwe li hember desthilata 
dîktator û tepeserker a Wilayeta Feqîh, 
betal kirin. Di pirraniya wan cihan de ku 
xwenîşandanên nerazîbûnê birêve çûn, 
eger jin pirraniya xelkê nebûbin, aliyê 
kêm nîviya xelkê xwenîşander pêk dianîn 
û hemasyeke dîrokî afirandin û bêguman 
dê zêdetir jî biafirînin û tirsa di dilê 
rejîma dîktator zêdetir û xurttir bikin. 

Jinên îranê weke dînamîzma sereke a 
xebat û berxwedan li hember zulm, 
tepeserî û dîktatoriyê, hatine meydana 
tekoşîna demokrasîxwazî û mîna nîva 
nufûsa civakê, di pêxema tunekirina 
îdeolojiya Wilayeta Feqîh û ji holêrakirina 
newekhevî û bêedaletiyê û cîgirkirina 
demokrasî û azadiyên demokratîk di 
pêşeroja siyasî a îranê de, faktereke 
bihêz û bibandor in. 


Çinûr Qadirî 


Piştî ragihandina 
encamên dewra 

dehem a hilbijartinên 
Serok Komariya rejîma 
Wilayeta Feqîh di 
bervara 13.06.2009'an 


de, pêlek berfireh û mezin a nerazîbûna 
xelkê li hember sextekariyên rejîma 
Wilayeta Feqîh di encama hilbijartinan 
de, li pirraniya bajarên îranê nemaze li 
Tehranê dest pê kir. 

Serhildanên vê dawiyê ên xelkê nerazî 
ji rejîma Îslamî a îranê, ji aliyekê peykerê 
sîstema Wilayeta Feqîh bi xurtî hejand û 
ji aliyekî din ve ji bo bizava mafxwazane 
û demokratîk a xelkê îranê bi awayê 
xebata sivîl û aştîxwazane, serkevtinek 
mezin bû. Lê vê carê jî weke edetên her 
car, xwestek û daxwazên xelkê îranê yên 
bi awayên sivîl û aştîxwazane, bi 
serkutkirin, kuştin û girtinê bersiv hate 
dan, bi awayekê ku heya niha bi sedan 
kes di serhildanên wê dawiyê de bûne 
gorî. 

Piştî ragihandina encama hilbijartinan, 
balkêştirîn ^ dîmenên nerazîbûnên 
seranserî li îranê, him di warê çawaniyê 
de û him jî di warê çendatiyê de, 
beşdariya berçav a jinan di wan 
xwenîşandanane de bû. Jinên nerazî ji 
sîstema Wilayeta Feqîh û yasayên 
kevneşop û nedemokratîk ên dijî jin yên 
Komara Îslamî a îranê û yasayên dijberî 
wekheviya civakî û regezî, bi beşdariya 
berfireh a xwe di wan xwenîşandanên 
sivîl de, giraniya xwe weke çîna bibandor 
a civaka îranê nîşan dan û weke nîviya 
civaka îranê, bersiveke rohn û "NA"yekî 
mazin gotin rejîma Îslamî a îranê ku li 
gor yasayên wê rejîmê, jin divêt di 
çarçoveya mal û malbatê de bimîne û 

Berpirsên Komara Îslamî Rê Nadin Rê Û Resma Rêzgirtin Ji Goriyên 

Kîmyabarana Serdeştê Birêve Here 


K 


omek ji çalakên sivîl ên bajarê 
Serdeştê bi hinceta 22hemîn 
salvegera karesata 

kîmyabarankirina bajarê Serdeştê, 
daxuyaniyeke rexnegirane der kirin. 

Naveroka daxuyaniya han bi vî awayî ye: 
"22 salan berî niha rejîma Bees a îraqê, 
bajarê Serdeştê kîmyabaran kir û di wê 
cinayeta dijîmirovî de zêdetirî 100 kes ji 
xelkê bêsûç û hevwelatiyên sivîl ên vî bajarî 
hatin kuştin û bi hezaran kes jî birîndar 
bûn, bi wayekê ku piştî derbasbûna 22 
salan, hêj bandora vê karesatê li ser xelkê 
Serdeşt û derdorê diyar e". 

Di daxuyaniya wan çalakên sivîl de 
serbarê îşarekirin bi yasaya qedexebûna 
mifahwergirtin ji çekên kîmyayî û biyolijîkî, 
hatiye: "Piştî derbazbûna 22 salan ji wê 
karesatê, derheq pêdeçûna huqûqî, li 


Dadgehên Navneteweyî hewleke wiha 
nehatiye dan û her wiha ji bo qerebûkirina 
ziyanên madî daringî û meenewî yên wê 
karesatê, hewil nehatiye dan". 

Di beşeke din a daxuyaniyê dehatiye: 
"Berpirsên organên dewletî bi xemsarî ji 
çavnihêrîkirin û pêşîgirtin ji çalakiya 
rêxistinên sivîl û kesayetiyên bawerpêkirî 
ên xelkê Serdeştê, derfeta birêveçûna her 
cure rêzgirtinekê ji goriyan girtiye". Her 
wiha di beşeke din a daxuyaniyê de îşare bi 
xemsariya çalakên sivîl û civatên nedewletî 
û xemsariya taqimên cur bi cur ên xelkê 
Serdeştê di vê derbarê de hatiye kirin. 

Çalakên sivîl ên bajarê Serdeştê 
ragihandine ku "Em komek ji paşmayî û 
goriyên karesata kîmyabaranê Serdeştê û 
çalakên Sivîl, serbarê mehkûmkirina wê 
karesatê û rêzgirtin ji xwîna şehîdan û her 



wiha hêviya aştiya bi ewle û cîhaneke dûr ji 
çekên mîkrolojî û komkujiyî, daxwazê ji 
berpirsên têkildar li hember wan 


xwestekane 
hewlê bidin û 
wan rabikişî 


Hejmara Cudabûnê Li Parêzgeha Kurdistan A 
Rojhilatê Kurdistanê Jorde Çûye 



ku di ve derbare de 
xelkê cîhanê bo aliyê 


H 


ejmara cudabûnê li parêzgeha 
Kurdistanê a Rojhilatê Kurdistanê 
jorde çûye, bi awayekê ku sala 

borî di warê berdanê de, parêzgeha 
Kurdistan li îranê xwediyê pileya duyem 
bûye. 

Li gor^ rapora Nûçegihaniya Komara 
Îslamî a îranê(IRNA)Vê, Serheng Îbrahîm 
Kazimînijad, Cîgirê Civakî yê hêzên Întizamî 
ên parêzgeha Kurdistanê, roja duşem, 29'ê 
Hezîrana 2009'an, di yekem civîna karê 
girûpa jin û malbatên parêzgeha Kurdistanê 
de serbarê ragihandina vê nûçeyê got: 
"Hejmara cudabûnê di sala borî de % 15/15 
bûye ku li hember sala pêştir de %l/30 
zêdetir bûye. 

Navhatî her wiha got ku zêdetirîn radeya 


berdanê di sala borî de, li bajarê Sine, 
%22/41 û kêmtirîn rade jî li bajarê 

Dîwandere, %9/24 bûye. 

Serheng Îbrahîm Kazimînijad tevî 

îşarekirin bi lêkolînan, sedema jordeçûna 
hejmara ji her veqetiyana jin û mêran li 
parêzgeha Kurdistanê, pêkanîna jiyana 

hevbeş bi awayeê şaş, amadenebûn ji bo 
pêkanîna jiyana hevbeş, xemsarî li hember 
têgihîştina cendekî û seksî û aborî û li 
hemûyan girîngtir balnedan bi soz û 
evîndariyê da zanîn. 

Navhatî di beşeke din a axavtina xwe de 
got: "Hejmara cudabûnê di sala borî de li 
bajarên Seqiz, Bane û Merîwanê, bi rêz 

%17, % 14/74 û % 13/94 bûye ku li hember 
sala borî kêmtir nîşan dide, lê li bajarên 
Qurwe % 11/7, Bîcar % 11/8 û Dîwandere 


%9/34 bûye ku li hember sala pêştir 
zêdetir bû^ 

Îbrahîm Kazimînijad her wiha hejmara 
xwekujiyê li parêzgeha Kurdistanê bi 
ziyanên civakî ên din hesiband û got: "Li 
parêzgeha Kurdistanê li gor rewşa welat û 
berevajî navgîniya cîhanê, hejmara ew 
jinên ku xwe dikujin, li mêran zêdetir e. 



Xwendekarê Kurd kiyanûş Asa Li 
Kirmaşanê hate bibîranîn 


Roja sêşem, 30'ê Hezîrana 2009'an, rê û resma sersaxiya Kiyanûş 
Asa, xwendekarê têrma dawî a Karnasiya Bilind a rişteya Petroşomî 
'yê, birêve çû. 

Navhatî di bûyerên vê dawiyê yên yek ji meşên nerazîbûnê 
derheq encama hilbijartinan, roja 15'ê^ Hezîrana 2009'an, ji aliyê 
hêzên xwedî cilûbergên rejîma Îslamî a îranê ve hate kuştin. 

Li gor nûçeya RMMK'ê, di vê rê û resmê de pitir ji 6 hezar kesan 



: 


. J jll 


ku pêk hatibûn ji 
endamên malbata 
wî, xizm û kes û 
karên 

kesayetiyên 
mirovhez, 
mamostayên 
zanîngehê 
hejmarek zaf 
xwendekaran, 
beşdar bûn. 


wi, 

siyasî, 


Li Bajarê Xoyê 4 Kasibkar Hatin Kuştin Û 
Birîndarkirin 

Roja sêşem, 30ê Hezîrana 2009an, komek ji kasibkarên gundê 
Yartaxlî ser bi devera Elenda bajarê Xoyê, ketin ber êrîşa 
guleyên hêzên rejîma Îslamî a îranê. 

Nûçegihaniya Kurdistanê di vê derbarê de da zanîn ku di 
encama êrîşa han de kesek bi navê Eskender Mihemedî hate 
kuştin û 3 kesên din bi xurtî birîndar bûn. 

Hêjayî gotinê ye ku yek ji birîndaran xelkê gundê Belesûrê ye. 

Ti'- ' ■ 

M irov, bi saya perwerdehiye 
gellek derfet û serkeftinên 
girîng bi dest xistine. Pîşe û 
xebatên ku mirov bi saya 
perwerdehiyê bi dest xistine jî, 
mirov gellek caran ji hêla derûnî û 
jîrayî ve têr dike û ber bi aramiyê 
ve dibe. Derfetên ku vê yekê pêk 
tînin, bidestxistina tehmijandin û 
şanaziyên ku jiyana mirov bextewar 
dikin, pêkan û hêsan dike. 

Perwerdehiyeke baş, standarda 
jiyanê bilindtir û behreyên mirov ên 
ku bûyer û rastîniyên jiyanê baş 
rave dike, mikûmtir dike. 
Perwerdehiyeke baş, rastîniya 
navbera bûyeran, dîtina têkilî û 
girêdan û rêgezan bi dest dixe. 
Perwerdehî, derfeta arastebûna 
afirînerî, hilberîneriya ramîn û 
hizirîna mirov jî pêk tîne. Fikrên 
qalibgirtî û neguherbar ên ku di 
mêjiyê mirov de hatine bicihkirin, ji 
holê radike. 

Cihê ku perwerdehiyeke zanistî lê 
tunebe, dê mirov qîma xwe bi 
nezanî û xeşîmiya xwe bîne û dê 
hemû cehd û behreyên xwe di riya 
tiştên nebaş de serf bike û bi kar 
bîne. Ev tiştekî bi ser re ye. 
Jiholêrakirina tiştên bêkêr û bêrê, 
ancax bi perwerdehiyê " û 
xwendineke birêk û pêk, pêk tê. 
Zanîn, pêkanîna afirandina ku 
cudayetiyê diafirîne ye. 

Heta ku di bizavên mirov de 
veguhertin pêk neyên û mirov jidil 
û can tiştekî neke tu sûda rêbaz, 
zagon û qedexeyên demdemî nîn e. 
Nemaze pergal û rêveberiya ku 
nikaribe mirovan perwerde bike her 
gav serî li rêbazên çewsîner, 
astengî û qedexeyên tund dide. 
Mirovan bi darê zorê di bin nîrê 
zilmê de diperçiqîne. Pergala 
despot, mirovên despot û kesên ku 
tev dişibine hev digihîne. Kesayetî, 
fikr û ramana mirovan li gora vê 
pergalê dirûv digirin. Mirov wekî 
alavên hilberiyê, ji bo 
berjewendiyên çend kesên hêzdar 


û çîna desthilatdar têne xebitandin. 
Mirovên perwerdekar û 
perwerdebûyî xwe wekî endamê 
civakê dibînin. Ji ber vê yekê, ew 
her gav xwe ji her tiştî neyinî 
berpirsiyar û ji bo her tiştî erênî jî 
peywirdar dihesibînin. Wes Izzard 
dibêje : "Hûn ji bo guherandina 
bapîrên xwe nikarin tiştekî bikin; 
belê ji bo neviyên xwe dikarin pirr 
tiştan bikin." Rast e. Her mirov 
dikare ji bo dahatûya civakê, dema 
bê, nifşê nû û her wiha zarok û 
neviyên xwe gellek tiştan bike. Belê 
beriya her tiştî divê mirov ji bo vê 
dilxwaz û dilsoz be. 

Mirovên ku li gorî azîneyên 
hêvotina zanistî têne perwerdekirin, 
tu carî hewceyî qelpîtî û serşûriyan 
nabin. Di perwerdehiya zanistî de 
lasakerî/teqlîdkarî nîn e. Û hewce 
nîn e ku tu kes xwe bişibîne 
kesekî/e din. Lewre her mirov 
dikare bi rengê xwe, bi dengê xwe, 
derkeve qada jiyanê û hest û hizrên 
xwe derbibîre. Ango kesên ku di vê 
perwerdehiyê re derbas dibin, tenê 
dişibine xwe. Ya rast, kesayetiya 
takekes û xisletên mirov ên resen 
û xweser jî her gav bi vî awayî 
pêk tên. 

Pergala perwerdehiya zanistî, 
naşibe pergala perwerdehiya 
dûgelên ^ paşverû û civakên 
paşmayî. îro li gellek deverên dinê 
pergal û şêwaza perwerdehiya 
gellek welatan dûrî rêbaz û 
azîneyên zansitê ye. Perwerdehiya 
dûgelên kevneperest, ji bo ku tevê 
hemwelatiyên xwe bişibine hevdû, 
hemûyan di hundirê şablonekê de 
didewisîne. Wan wekî ^ robotên 
bêvîn û bêgiyan digîne. Û wan di 
nava diranê wê pergalê de 
diesirîne. 

Perwerdehiya zanistî bervajî wê; 
netewe, nîjad, ol, ziman, çand, 
rewşa aborî û her wekî din dab û 
nêrîtên mirovan li ber çavan digire. 
Mirovan li gorî van peytandinan 
perwerde dike û digihîne. 


Kaniya He/bestan 


Dayê 



Hejarê Kurd 


Dayika dilovanê 
ji te dûrim dinav 
dilovaniya teda radibim 
û rûdinim, diçim û têm 
lê carne di hişkeftên 
nexwiyayî hildiweşim 
û carne dengê awazê 
xapînok Evîna min 
didizin . 

Dayê 

Lê gava ji nav bêna 
Her dû lêvên teyên 
Şîrîn ku tîrêjên ken je 
Diherikîn rohnîdikirin 
Ezmanê dilê me û em 
Dixistin buhişta cîhanê, 

U me bi perîyên 
mehrebanîra tîpên evînê 
li ser lêvên te dixwendin 
Dayê 

Lêîroj dinav herdu lêvên 
teda deryayeke bi sire, bi 
Mije, bi dûmane, ne xûyaye, 
Ne zelale. 

Ew tîpên evîna te 
hebiina te ketine nav 
Lepên bênemaz û, 
nenasane û bi hovîtî 
vedçrînin. 

.Dayê 

lê qîrîna rastiya te 
durustiya te hebûna te 
bawerîye. 

-di dilê mêrxwazanda 
-di dilê comerdan da 
bûye benda hebûn û 
tinebûnê ye. 

dest nimêja xwe bi Evîna 
bi Evîna te dikin 
sond bi te xwarine 
govenda mêraniyê girtine 
sirûdên hey reqîb dibêjin 
-tu carî tu namirî 
-tu carî tu nakevî 
ger bi zûbî ger dereng bî 
wê kenê te yê dilovanî 
dîsa vegerê ser lêvê te 
jîn bibe û qet namire 
Dayîka Zeredeşt. 

ÇAND U HUNER 


Agirî 


Navenda Çandî, edebî û hunerî ya “Wêjan” hate avakirin 


Di çend rojên borî de, navendeke nû ya çandî, edebî û hunerî bi navê Wêjan kete nav qada xebata 
rewşenbîriya Kurdî û bi daxuyaniyeke çapemeniyê, bi awayekî fermî dest bi xebatên xwe ên hunerî, wêjeyî û 
çandî kir. 

Hûn dikarin li ser malpera înternetî a vê Navendê, agahiyên berfireh li ser xebat û armancên vê navendê 
bixwînin: www.wejan.org 

Deqa daxuyaniya avabûna Navenda Wêjanê ku hebek ji Agirî re ji hatiye şandin ev e: 



R ewşa siyasî ya Kurdistanê ji ber 
Cografiya parvekirî ya siyasî û 
jeopolîtîk a dijwar, hertim di rewşekî 

nexweş û ne bi dil de bûye. Di dirêjahiya 
çend sedsalan de rewşa han her dom 
hebûye û niha jî bi awayekê didome. Di 
peydakirina nasnameya neteweyî de, êrîşên 
bîhaniyan û bîr û hizrên wan hertim 
astengên rê bûne. Ji hev veqetiyana 
cografiyayî ya herêmên Kurdistanê ew 
kultûre di rewşeke par par û herêmî de 
hêlaye û nebûna jiyanekî hêmin a şaristanî 
û birokrosiya îdarî û ji hemûyan girîngtir 
nebûna dewletê, bûne sedema lawazbûna 
Ku tûreke hevbeş û yekgirtî. 

Bi serhildana modernîtê û hilweşandina 
hizrên dunyaya kevin û mehandina 
dewletdariyê di dunyaya Rojava de 
dergehek vebû ku dikarî piloralîzma çandî 
qebûl bike û hizir û aqilê nûjen û pirsiyar 
çêker xwe di qeyd û benda metafizîkê de 
rizgar kir û sîstema dewletdariya kilasîk 
herifand. 

Teknolojiya şer di destpêka sedsalên 
20'an de, bi milyona kes dane kuştinê. Şerê 
îdeolojiyan bi hevkarî û hevpiştiya 
teknolojiya kuştinê gihîşte astê xwe yê herî 
bilind. Civaka kevneşopparêz û paremayî di 
Rojhilat û Rojhilata Navîn de her wek xwe 
man, lê nûjenbûn û modernazîsyon bi 
lezgînî ketne xizmeta hizir û aqilê paremayî 
û vê çendê jî dîktatorî û xweserî bilindî 
esmanan kir. Di welatên îran, Turkiye, îraq 
û Sûriyê de, asîmîlasiyon û kontirola çanda 
neteweyên bindest, nemaze neteweya 
kurd, pitir û xurtir dest pê bû. Hemû 
tawanên ku îdeolojiyên weke Panîranîzm, 
Panerebîzm û Panturkîzmê di pêxema axa 
pitir û efsaneyên zêdetir de kirine, 
belgeyên selimandina vê rastiyê ne. Xebata 
rizgarîxwaziya gelê Kurd jî bilî wê çendê ku 
xebatekî siyasî - neteweyî bû, lê belê neçar 
bû ku di qada çandî de jî erkekî giran bigire 
stû. Ev yeka eyankerê bêrehmî û hovîtiya 
bê sînor a neyarên gelê Kurd e. 

Neteweyên bindest û nemaze gelê kurd, 
di rewşeke wiha de neçar bûn ku li çar 
nikarên xwe çembereykê ji hesin çêbikin, di 
her cihekê de ku zext û jinavbirin hebe, 
çanda xwe diparêzin û hemû hewla wan jî ji 
bo man li ser esl û bingeha xwe bû. Wiha 
ye jî ku qet geşe nake, lê wenda jî nabe. 
Taybetmendiyên han netenê di gelê kurd 
de hene, belku her neteweyekê ku gefa 
asîmîlasiyanê li ser hebe, neçar e ku wiha 
bike. 

Di serdemê Riza Şahê Pehlewî de bi 


çavlêkirinekê ji Ata Turk, xebat hate kirinê 
ku modela yek netewe, yek ziman û yek 
çandiyê were sepandin û ewa jî bi 
piştevaniya sîstemeke dîktator û milîtarîstî 
dimeşiya ku encamên vê pêvajoyê berevajî 
derketin. Li ser navê çandê dijî çand 
derketibû holê, ji ber ku rê dida çandekê ku 
bi piştevaniya efsaneya nejada Ariyayî û 
vexwendina dîroka xelitandî ya îranê, 
ziman û çanda neteweyekê bimehîne, 
xwezayî ye ku hizrekê wiha tirajidiyan wiha 
jî jê çebin ku mixabin dîroka hevçerx a 
Kurdistanê gellek pişt guh ketiye. Di 
Komara Demokratîk a Kurdistanê de, ji bilî 
wê hindê ku biyaveke dilxwaz û zirûfeke 
baş di rewşa siyasî û çandî ya Kurdistanê 
de çêbibû, çand, ziman û wêjeya kurdî 
vejiya û pêlekî mezin a çand û ronakbîriya 
neteweyî dest pê bû û xwendingeheke 
dewlemend a çandî û wêjeyî hate avakirin 
ku heya niha jî bandor û encamên wê xuya 
ne. Wêjeya berxwedanê (nemaze helbest), 
piştî Komara Kurdistanê jî tevî xebata siyasî 
û neteweyî ya Kurdistanê her berdewam 
bûye û kariye ku xizmetekî birûmet bi çand, 
wêje û doza berheq a Kurd re bike û di 
haydan û hişiyariya neteweyî de roleke 
mezin hebûye. Her çend ku ziman û 
derbarîna edebiyata berxwedanê di 
qonaxên cuda de guheriye, ew pêvajoya 
derwest a edebî her berdewam bûye û di 
dirêjahiya xebata çandî ya gelê Kurd de bi 
awayekî çeleng derketiye meydanê û rola 
xwe ya girîng lîstiye ku niha jî hêj dewsa 
wê xuya ya. 

Rewş bi hatina rejîma Komara Îslamî di 
îranê de xirabtir bû, ji ber ku sîstema 
îdeolojîk a mesebî bû xaleka din a 
dubendiyê di navbera ol û mesebên cuda 
de. Çand û zimanê Kurdî di heyamê 30 sal 
temenê rejîma han de weke serdemên din 
ên bindestiya Kurdistanê, xwe parastiye û 
di her derfetekê de ku jê re çêbûye, xebat 
kiriye ku xwe bi pêş bixe. Demekê hucre û 
mizgeft navendên parastina wî çand û 
zimanî bûn û kesên hêja perwerde kirin ku 
niha jî di dîroka edeb û wêjeya Kurdî de 
cihê wan tê xuyakirin. 

Wextekê jî avakirina civatên edebî di 30 
salên borî de geşe û pêşkevtin dan çanda 
Kurdî ku niha jî li gor şiyana wan dewsa 


wan xuya ye. Di aliyê herî kêm a xebata 
xwe de, wan bi dehan û sedan kes hînî 
xwendin û nivîsandinê bi zimanê Kurdî 
kirine û helbestvan û nivîskarên hêja û 
camêr pêşkeşî civakê kirine. 

Di sê dehsalên borî de anku di dehsalên 
60'an şûn de û bi avabûna navend û 
dezgehên çap û weşanê di Kurdistanê de 
heta niha liv û lebata çandî didome, lê nabe 
eva jî were ji bîr kirin ku bandora xebata 
azadîxwazî û demokratîk a gelê Kurd 
rasterast an neraserast li ser geşekirina 
civatên han hebûye. 

Di 3 dehsalên borî de, kar û çalakiyên 
navend û civatên han di Kurdistana îranê 
de di çarçoveya lidarxistin û birêvebirina bi 
dehan kongire, festîval, semînar, bibîranîna 
wêjevan û nivîskaran û her wiha civînên cur 
bi cur ên çandî, edebî û hunerî de dixuye 
ku di tev bajar û bajarokên Kurdistana 
îranê de meşiyane. 

Hevwelatiyên dilovan! 

Wêjevan, helbestvan, nivîskar û 
xwedî pênûsên hêja! 

Navenda çandî, edebî û hunerî ya Wêjan, 
avabûna xwe îlan dike. Erkê sereke yê vê 
navendê lêkolîn û dahûrandin e di warên 
ziman, edeb û wêje, huner û warên cur bi 
cur ên hizrî û ronakbîriyê de. 

Me xezîneyek ji kar û tekoşîna hemû 
civatên çandî û edebî heye ku dikarin vê 
gerrê di navendekê de li dûrî welat, hewlên 
xwe micidtir bikin û di vê pêxemê de jî 
hevkarî û hevrêyiya hemû Kurdên 
welatparêz e ku di karê me di birêvebirin û 
pêşdebirina erkê ser milê me de qahîm û 
qahîmtir bike. 

Di rastî de me ji xala sifran de dest pê 
nekiriye, belku em ji xalên serkevtinê ve de 
dest bi kar bûne û par û keda we jî di vê 
tekoşînê de xuya û parastî dimîne. Em her 
ji niha de daxwaza hevkarî û hevrêtiyê di vî 
warî de ji we dikin. 

Navenda Çandî, Edebî Û Hunerî Ya 
Wêjan 

Pûşpera 1388'an 
Hezîrana 2009 

Têkoşera Nependi Sînem 



Suad Cegerxwîn 

Gava min bîr bir, 
min xwe di nav 
malbatek siyasî de 
dît, demên malbatê 
bi tevahî di kar û 
xebatên netewî, 

civakî û mirovî de dihatin borandin. 
Bav, bira û xûşka min bi awayekî 
fireh kar û xebatên xwe dikirin, yên 
mayî jî di wê demê de hîn zarok bûn. 
Ez dixwazim li vir hinekî li ser xebata 
xûşka xwe bisekinim, heya ku wek 
mînak ji xebata jinên kurd re di wê 
dema tund û dijwar de bê xuyakirin. 
Civata me kurdan herdem civateke 
kevneşop e, tim li dijî kar û xebata 
jinan derdikeve, bi wateyek din em 
bêjin serdem ya mêra ye û ta niha jî 
wilo ye. Civak bi xwe tevgera jinan bi 
sînor dike û wan ji piraniya mafên 
xwe bêpar dihêle. 

Di wê demê de çend jinên çeleng 
û jêhatî beste sînorên civakê şikandin 
û daketin qada kar û xebata giştî. 
Yek ji wan jinan, xûşka min Sînem e. 
Navê wê Sîmensat bû û jêre digotin 
Sînem, ew zaroka mezin di malbata 
cegerxwîn de bû. Li tenişta bavê min 
û ligel tevgera wê demê bi kar û 
xebateke dijwar, bi bawerî, bi 
awireke dûr û kûr li pirsên civakî 
xwedî derdiket, baweriya wê bi 
wekheviya her du celeban dihat. Her 
wisa bi pirsa netewa kurd û rizgariya 
gelê kurd Ji bo mafê mirovan, ji 
hemû gelên bindest re di pêşî de 
gelê kurd, ji bo civateke azad û 
serbest ligel hevalên xwe tekoşîneke 
dijwar di nav rêxistina komonîstî de 
dikir. Di wê demê de (sala 1950) ew 
rêxistina tekane bû, her mirovekî/ê 
bixwesta bi karê siyasî ve mijûl bibe, 
dibû endamê/a wê rêxistinê. Sînem 
bi payebilindî, bi bawerî û bi tundî, 
kar û xebat dikir, qet tirsa desthilata 
zorker nedikete dilê wê, ji ber ku 
baweriya wê bi kar û xebata wê 
dihat. 

Sînemê gavên mezin avêtin: Gava 
pêşî di nav malbatê de bû, ya 
duyemîn ji di nav civatê de. Wê ligel 
çend jinên hevalên xwe ji bo 
rizgariya civatê û jinan bang kirin, 
protêsto kirin, xwepêşandan amade 


kirin, serê polîsên zorker şikandin, 
herdem belavok belav dikirin û li ser 
dîwara dixistin, 8'ê Adarê pîroz 
dikirin, tax bi tax digeriyan, axavtin, 
civîn û konferansên jinan amade 
dikirin, bê tirs ji bo azadiya jinan qîr 
û bang dikirin. Sînem kete zîndanê, 
lêdan û pîkol xwarin, lê tu carî, ji 
dîtinên xwe venedigeriya, ne li 
hevalên xwe jî mikur dihat, gellek 
cara dûrî mala xwe dima, lê tu carî jî 
sist nedibû. 

Sînem herdem bi bavê min re 
civata malê digerand, tevî devjenkên 
siyasî û civakî bi giftûgoyên vekirî bi 
bawerî gel hevala dibû. Sînem jina 
Kurd ya yekemîn bû ku di wê demê 
de, şoreş li ser civatê çêkir, dergehê 
kar û xebatê ji jinan re vekir, lingên 
wê ketin feleqê û bi xerezanan 


Sînem jina Kurd ya 
yekemîn bû ku di wê 
demê de, şoreş li ser 
civatê çêkir, dergehê kar 
û xebatê ji jinan re vekir 


lêdixistin, lê herdem ew bi serbilindî 
dîtina xwe ji wan re digot û berxwe 
dida. Sînem ji hemû aliyan ve hat 
êşandin, him ji desthelata zorker, 
him jî ji civata xwe. Li şûna ku nîşana 
pêvekin, aferîkê bidnê, civata kurda 
ew di nav pirsan de dorpêç dikirin da 
ku xwe ji karê xwe vekişîne, lê Sînem 
bi daxwazeke tund pêşve diçû, roj bi 
roj encamên kar û xebata wê û 
hevalên wê yên jin belutir dibû. 
Guhertineke mezin di civatê de çêbû, 
jinan cihê xwe di nav rêxistinan de 
îdî dîtin, xwe bihêz kirin, daxwaz û 
dîtinên xwe pêşve birin, ew dem bû 
mînak ji pêşeroja jinan re. 

Ji Sînem min gelek pesin sitandin, 
ez jê hînî kar û xebata netewî û karê 
ji bo pirsa jinan bûm, ez jê hinekî hînî 
xwendina kurdî bûm, ji ber ku di wê 
demê de Sînemê bi tîpên latînî 
dinvîsand û dixwend, gava helbestên 
bavê min di nav livînan de dixwendin 
û pêre hêstirên wê dihatin xwar 
(aferîn sed aferîn Qazî Mihemed 
aferî) û (ronakî çavêm, pêtî çiraxim, 


Cegerxwîn 

çaxim nemaye îdî çira xem) û (sê 
zarok xweş tên, bi deng û qêrîn, 
dengê perîşan, perî û şêrîn)û hwd. Ez 
jî pêre digiriyam, wê ji min dipirsî tu 
çima digrî? Min digot, ma tu çima 
digrî? Digot gava tu mezin bibî tê 
zanibî çima! Ez hêvîdarim demên 
pêşerojê ji we re xweştir bin û hûn di 
Kurdistaneke azad de bijîn. 

Bi rastî keçeke payedar bû, 
têkoşer bû û zanîbû çi dixwaze. Sala 
1957'ê, Sînem li gel bavê min û 
hevalên wê yên din ji bo pirsa 
netewî, ji Komonîsta dûr ketin, gellek 
bîranînên min pêre hene, ji ber ku ez 
bêhtirî cara pêre bûm, carna jî ez bi 
xwe re dibirim civînên xwe, lê ez 
dixwazim tenê bêjim ku Sînemê 
gellek ked û nirx da, lê tiştek 
nestand, bû goriya civata kurd, bû 
goriya dîtin û baweriyên paşketî, bû 
goriya me jinan. Cemîle Bû heyrda 
kurda û bêdeng winda bû û di nav 
pirsgirêkên civata me yên dijwar de 
nema xuya bû, ji ber wê ku jineke 
pêşketî bû, di civata me de nehat 
pejrandin. Lewma li Bexdadê bi 
xortekî Ereb yê pêşverû re şû kir û 
jiyana xwe bi kul û sewl dûrî welatê 
xwe berdewam kir û ligel armanc û 
hêviyên xwe, ligel şevbest û xemên 
xwe, ligel derûna xwe ya kurdî, bi 
bîranînên xwe yên xemgirtî di nava 
axa Bexdadê de li ser riya Kurdistanê 
(daxwaza wê bû ku li kurdistanê bê 
veşartin) hat veşartin. Di wê demê 
de daxwaza wê pirr dijwar bû, lewra 
jî li ser riya Kurdistanê hat veşartin, 
ew têkoşera pendî û nependî winda 
bû. 

Lê ez dibêjim: Xûşka min a delal, 
ey fenera geş di rojên tarî de, ey 
pertava civaka kurd, ey gula malbata 
Seyda, çalaka mafên jinan, navê te 
qet nepenî namîne. Dê rojek bê 
civaka Kurdî navê te bibîr bîne û bi 
tîrêjên agir li ser asîmanê Kurdistanê 
binivîsîne. Dê rojek bê ku jinên kurd 
te di nav dîroka tekoşîna jinan de, 
têkoşereke pendî bibînin, kar û 
xebata te qet winda nabe. Ev rêça ku 
em îro têde diçin, encama kar û 
xebata te û hevalên te ye, tu dê 
herdem di dilê me de bijî û dê ji me 
re bimînî sembola tekoşînê. 








Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

Ednan Hesenpûr Bi 10 Salan Cezayê 
Girtîgehê Hate Mehkûmkirin 

^ Ednan Hesenpûr, 

rojnamevanê girtî yê Kurd ku 
berê bi cezayê îdamê hatibû 
mehkûmkirin, ji aliyê Dadgeha 
Şoreş a bajarê Sine ve bi 10 
salan cezayê girtîgehê hate 
mehkûmkirin. Bi vî awayî, piştî 2 
salan girtinê, cezaya îdamkirina 
Ednanê rojnamevan betal bûye û 
vê carê 10 sal cezayê girtîgehê li 
wî hatiye birrîn. 

Leyla Hesenpûr xwîşka Ednan 
Hesenpûr û berdevka Kampayna 
Piştevanîkirin ji Ednan Hesenpûr, di vê derbarê de got: "Roja 
01.07.2009an, Sîrwan Hûşmendî, yek ji parêzerên birayê wê, di 
pêwendiyeke telefonî de nûçeya derkirina 10 sal cezayê girtîgehê piştî 
dadgehîkirina navhatî di kereta duyem de, ragihande malbatî wî". 

Li gor gotina Leyla Hesenpûr, Ednan hêj di girtîgeha bajarê Sine de 
ye. 

Rêxistina Nûçegihanên Bêsînor dibêje ew mehkûmkirine tiştekî 
bêwate ye û divêt Ednan Hesenpûr serbest bihê berdan 



Bengdariya Bi Komyuterê, Xetere 
Di Boseya Bikarînerên Wê De 


^ Cîhana bedew 
balkêş a Kompyuterê 
xeterên tayber bi xwe 
hene. Televîzyoan 
Farsî ya BBCyê, 
raporek balkêş di vê 
derbarê de weşand û 
diyar kir, hinek ji 
bikarînerên vê alavê 
nikarin bêy wê bijîn. Li 
Ewropayê nêzîk 3 ji 

sedê a ciwanên navbera temenê 12 heta 18 saliyê 
bengdar(mutad)ê înternetê ne û di hinek welatên 
Asyayî weke Çîn, Taywan û Kureya Başûr de rewş ji vê 
xirabtir e. Ev cure kesane di rojê de, nêzîk 10 seet ji 
dema xwe ya azad mijûlê karkirina bi kompyuter û 
înternetê ne. Karnasên vê warê nigeranê vê rewşê ne 
û ditirsin ku kesên ku bengdarê Kompyuter û înternetê 
dibin, rastî pirgirêkên pîskolojîk û ruhî bibin. 





► Malpra 
"iranpressnew 
s"ê ji zarê 
Nûçegihaniya 
Fransa li 
Tehranê 
eşkere kir, roja 
şemî, 3'ê 
Tîrmeha 2009 
'an, 20 kes li 
girtîgeha 
Recayî Şehr a 
bajarê Kerec li 

îranê hatin îdamkirin. Hefteya borî jî aliyê kêm 12 kes ên din di 
girtîgeha Êvînê û bajarê Qumê de hatibûn daliqandin. 

Tê gotin ev îdamên zaf, li bere berê serhildan û nerazîbûnên 
berfireh ên vê dawiyê yên xelkê îranê, bi armanca pêkanîna 
rewşa û etmosfera tirs û xof û wehşetê di civakê de tê meşandin, 


20 Kes Di Girtîgeha Recayî 
Hatin Daliqandin 


Şehrê De 


Bilûra Herî Kevin A Cîhanê Hate 
Kifşkirin 

Cihwarnasan 
bilûra herî Kevin a 
cîhanê ku 35 hezar 
sal berî niha hatiye 
çêkirin, kifş kirin. Ev 
bilûra 3 hen e û ji 
aliyê komeke 

cihwarnasên dîrokî 
ên Zanîngeha 
Tobîngn a Almanya 
ve li Başûrê 
Rojavayê vî welatî 
hate peydakirin. 

Bi vî awayî, 
hejmara bilûrên 

kifşbûyî li vê dewre ji dîroka mirovan gihîşt 8 heban. 
Beşek ji van bilûrane bi hêstiyê teyran hatiye çêkirin. Eva 
vê yekê nîşan dide ku muzîk yek ji sedemên pêkhatina 
civakên mezin bûye û çand û huner nirxek zaf hebûye. 




Nûçe û dengûbasên nû li ser pirsên siyasî, aborî, civakî û çandî yên Rojhilatê Kurdistanê bi zimanên Kurdî û Farsî 
malpera kurdistanmedia.com bixwînin... 

